stanford-oval/wikipedia huggingface dataset:
תומאס הנרי האקסלי
תחומי פעילות > אגנוסטיציזם

בשנת 1869, האקסלי הצטרף לחברה המטאפיזית (The Metaphysical Society). מטרת החברה הייתה להפגיש בין מוחות גדולים בעלי דעות מגוונות בנושא "הפילוסופיה החדשה". עיקר הפילוסופיה הזו היה מבוסס על האידאולוגיה של אוגוסט קומט, אשר במטרה למצוא פתרון להתערערות העתידית של המוסד הדתי, כך האמין, ייסד את "Religion of Humanity" שתחליף את התפקיד המסורתי של הכנסייה בחברה המודרנית. על פי קומט, בעתיד החברה תהיה מבוססת על מדע ובמקום שתהיה מובלת על ידי הדת, תיווסד חברה "פוזיטיביסטית" כאשר הגורם המניע להתנהגותם של בני אדם יהיה המוסר וההיגיון.
עם כניסתו לחברה המטאפיזית, טבע האקסלי את המונח "אגנוסטי" הבא להסביר את גישתו לנושא האלוהות — אי ידיעה. האקסלי השתמש במונח גם על מנת להסביר את גישתו לתאוריית הברירה הטבעית, שהייתה כאמור אחת המחלוקות שהייתה לו עם דרווין. על הברירה הטבעית אמר כי לא ניתן להוכיח את הטענה מכיוון שלא נוצרים כתוצאה מינים חדשים וכל עוד לא ניתן להוכיח אותה, היחס יהיה אגנוסטי.
שנותיו האחרונות

משנת 1870 והלאה, האקסלי עבר ממחקר מדעי אל פעילות ציבורית. הוא שימש כמזכיר החברה המלכותית הבריטית בין השנים 1871 ל-1880 וכנשיאה עד שנת 1885. ב-1888 קיבל את מדליית קופלי מטעם החברה המלכותית.
בשנים אלה האקסלי עסק בחקר הגולגולת כמו גם בנושאים ציבוריים ובתחום החינוך. הוא ביקר בארצות הברית והרצה במהלך ביקורו בנושא החינוך וההשכלה הגבוהה והציע את שיטת הבחירה של הנושאים הנלמדים באוניברסיטאות. האקסלי התרשם מאוד ממפלי ניאגרה מבחינה גאולוגית. בעשור האחרון לחייו, כיהן כנשיא החברה המלכותית, מונה לפרופסור לביולוגיה ולדיקן האוניברסיטה המלכותית שבמיינס. האקסלי התפטר מתפקידו כנשיא החברה המלכותית בגלל הרעה במצבו הבריאותי ב-1885. בשנים הבאות סבל האקסלי מדלקת עטפת הריאות, שתקפה אותו לתקופות ארוכות, עד שנפטר מהמחלה ב-1895.
האקסלי היה הראשון במשפחה מכובדת של אקדמאים בריטים, הכוללת את נכדיו – הסופר אלדוס האקסלי; סר ג'וליאן האקסלי, היו"ר הראשון של אונסק"ו ומייסד הקרן העולמית לשימור חיות הבר (WWF); וסר אנדרו האקסלי, פיזיולוג זוכה פרס נובל.
להאקסלי מיוחס הציטוט: "נסה ללמוד משהו על הכל והכל על משהו".
אותות הוקרה

זוכה מדליית קופלי לשנת 1888.
זוכה מדליית דרווין בשנת 1894.
הערות שוליים

↑  J.R Ainsworth, "Thomas H. Huxley" p. 44-45
↑  J.R Ainsworth, "Thomas H. Huxley" p. 53
↑  J.R Ainsworth, "Thomas H. Huxley" p. 76-77
↑  J.R Ainsworth, "Thomas H. Huxley" p. 77-78
↑  J.R Ainsworth, "Thomas H. Huxley" p. 90
↑  J.R Ainsworth, "Thomas H. Huxley" p. 103
| --- | --- |
בקרת זהויות :  NLI: 987007262840605171  PLWABN: 9810559011805606  ADB: huxley-thomas-henry-2219  BIBSYS: 90398677  BNE: XX1124472  BnF: cb121862515 (data)  CiNii: DA01634901  DAAO: thomas-huxley  DSI: 2161  GND: 118555103  ICCU: MILV056520  ISNI: 0000 0001 2137 2928  LCCN: n79095478  LNB: 000302907  MGP: 95541  NDL: 00522817  NKC: nlk20000089945  NLA: 35216478  NLG: 158722  NLK: KAC199634499  NSK: 000114786  NTA: 069456801  RERO: 02-A000082409  SELIBR: 287639  SNAC: w67h1ktb  SUDOC: 027696677  TePapa: 71435  Trove: 869246  ULAN: 500524551  VcBA: 495/174906  VIAF: 66511085   WorldCat (עם VIAF): 66511085 
האקסלי בגיל 32
האקסלי 1890
בית הספר על יסודי משגב

| --- | --- |
חזית הכניסה לקמפוס
חזית הכניסה לקמפוס
 בית ספר תיכון
 השתייכות:  בית ספר ממלכתי
 תקופת הפעילות:  1987–הווה (כ־38 שנים)
 מגמות:  אלקטרוניקה, הנדסת תוכנה, פיזיקה, אמנות, עיצוב גרפי, דיפלומטיה, תיאטרון, צילום, כימיה, ביולוגיה, רפואה, מוזיקה
 שכבות לימוד:  ז'-יב'
 בעלי תפקידים
 מנהל:  רונן ניר
 באחריות:  מועצה אזורית משגב
 תלמידים
 :  כ- 1900
 מיקום
 מיקום:  סמוך לרקפת
 מדינה:  ישראל ישראל
 קואורדינטות:  32°51′30″N 35°15′35″E﻿ / ﻿32.858361111111°N 35.259666666667°E﻿ / 32.858361111111; 35.259666666667
 http://misgav.school
  (למפת הגליל המערבי מוגדלת) בית הספר על יסודי משגב(למפת הגליל המערבי רגילה) בית הספר על יסודי משגב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר על יסודי משגב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר על יסודי משגב
 
בית הספר על יסודי משגב הוא בית ספר על יסודי בזרם הממלכתי הפועל במרכז משגב בסמוך לרקפת ומונה 1900 תלמידים. בית הספר משגב נוסד ב-1987 בידי מנהלו הראשון דוקטור אלי מנברג. מנהלו הנוכחי של בית הספר הוא רונן ניר. בית הספר נחשב למוביל בענף הרובוטיקה והאלקטרוניקה וזכה במספר פרסים בינלאומיים וארציים.
יישובים הלומדים במשגב

בבית הספר לומדים יישובים מארבע בתי ספר יסודיים:
בית ספר הר גילון: מתוכם כמון, גילון, צורית, טל אל, לבון, הר חלוץ, תובל, פלך, חרשים, מכמנים ומורן.
בית ספר יסודי משגב: מתוכם שורשים, יובלים, יעד, אשחר, לוטם, רקפת, עצמון.
בית ספר הר שכניה: מתוכם שכניה, קורנית, יודפת, אבטליון, מנוף, יחד, הררית, ומצפה אביב.
בית ספר נוף גליל: מתוכם אמירים, כפר חנניה, חזון, שפר, טפחות, כפר שמאי, פרוד, שזור.
פיצול בית הספר

בקיץ 2015 מועצה אזורית משגב החליטה על פיצול על יסודי משגב לשלושה בתי ספר, עומר (בית ספר לחינוך מיוחד), אסיף (בית ספר מתחדש) וקציר (בית ספר צומח) משיקולים פדגוגיים הנגזרים מגודלו של בית הספר וגידולו
מבנים בבית הספר

בבית הספר מתקיימת ספריה הנועדת לשימוש במחשבים וספרים לצורכי למידה. אשכול הפיס מיועד ללימודי מדעים, אומנות והרצאות. אולם הספורט משמש את תלמידי בית הספר ואת חוגי המועצה. המבנים הציבוריים משמשים את שלושת בתי הספר. לאור גידול מתמיד בכמות התלמידים בקמפוס והערכות לקויה של הרשות,  קיים מחסור מתמיד בכיתות לימוד בבית הספר.
הערות שוליים

↑  חינוך ודעת יגורו תחת  אתר בית הספר
↑  הכביש הזה מתחיל כאן באתר הידען
↑  אסף מרגלית, מי עומד מאחורי תחרויות הרובוטים בבתי הספר?, באתר nrg‏, 29 באפריל 2011
↑  מועצה אזורית מרום הגליל, באתר www.mrg.org.il
↑  אתר מועצה אזורית מרום גליל
↑  "משגב: הורים נגד פיצול תלמידים בין בתי הספר". ynet. אורכב מ-המקור ב-2018-04-23. נבדק ב-2018-04-22.
↑  בית ספר על יסודי משגב (ארכיון)
ערך זה הוא קצרמרבנושא חינוך. אתם מוזמנים לתרום לוויקיפדיה ו.
בעיות המילניום של מכון קליי

בעיות המילניום של מכון קליי הן שבע השערות מתמטיות בולטות, אשר נקבעו בשנת 2000 על ידי מכון קליי למתמטיקה כבעיות פתוחות אשר פתרון כל אחת מהן מזכה בפרס כספי בסך 1,000,000 דולר. הבעיות הוכרזו לכבוד פתיחת האלף השלישי לספירה. מאז הוכרז הפרס נפתרה רק אחת מן הבעיות - השערת פואנקרה.
רשימת הבעיות

השערת רימן על פונקציית זטא של רימן, שנוסחה ב-1859 ואשר הופיעה אף ברשימת 23 הבעיות של הילברט.
השערת בירץ' וסווינרטון-דייר - השערה מרכזית על האריתמטיקה של עקומים אליפטיים, שנוסחה ב-1963.
השערת פואנקרה - השערה אשר מתבססת על טופולוגיה חקר הצורות וקשר ביניהן. היא טוענת כי כל צורה שאין לה חור משתייכת לאותה משפחה ומבחינה מהותית זהה לצורת כדור. ההשערה נוסחה ב-1904. השערה זו הוכחה (ר' בהמשך).
פתרון השערת הודג' על קוהומולוגיה של יריעות אלגבריות.
הבנת הפתרונות של משוואות נאוויה-סטוקס על זרימת נוזלים.
הכרעה בשאלה האם P=NP.
בנייה של תורות יאנג-מילס להסבר המסה של חלקיקים אלמנטריים.
פרס על הפרכה

בבעיית P מול NP  היחס להפרכה ולהוכחה זהה מבחינת הפרס. ביתר הבעיות, הפרכה תזכה את הפותר בפרס, רק אם מכון קליי ימצא שלאור ההפרכה הבעיה נסגרה. אחרת יכול מכון קליי לנסח את הבעיה מחדש עם תנאים חלשים יותר בצורה שההפרכה לא תסתור אותה, ולהעניק (לפי שיקול דעתו) פרס מוקטן עבור ההפרכה. הפרס המוקטן לא יהיה על חשבון הפרס המוצע לבעיה, אלא ממקורות מימון אחרים.
הוכחות

בנובמבר 2002 פרסם גריגורי פרלמן מתווה להוכחה ל"השערת הגאומטריזציה של תרסטון", שהשערת פואנקרה היא מקרה פרטי שלה. פרלמן בחר לפרסם את עבודתו בדרך לא רגילה - באמצעות האינטרנט, ולא בכתב עת העובר ביקורת עמיתים, ובכך נמנע מלקיים את אחד התנאים לקבלת הפרס.
למרות זאת, במרץ 2010 הוצע הפרס לפרלמן, אך זה דחה את קבלתו.
לקריאה נוספת

Keith J. Devlin, The Millennium Problems: The Seven Greatest Unsolved Mathematical Puzzles of Our Time, Basic Books, 2002.
הערות שוליים

↑  תקנון הפרס
↑  הודעת הזכייה בפרס, באתר מכון קליי, בפורמט , ‏18 במרץ 2010 (באנגלית) (ארכיון)
↑  Strange Russian Genius Declines Million-Dollar Prize from USA, באתר פראבדה, ‏19.03.2010 (באנגלית)
| 23 הבעיות של הילברט |
| --- | --- | --- |
דויד הילברט
| בעיות פתורות (פותרים) | השערת הרצף (גדל, כהן) • הבעיה השנייה של הילברט (גדל, גנצן) • השלישית (דן) • השביעית (גלפונד, שניידר) • העשירית • השלוש-עשרה (ארנולד) • הארבע-עשרה (נגטה) • השבע-עשרה (ארטין) • התשע-עשרה (דה ג'יורג'י, נאש) • העשרים • העשרים ואחת • העשרים ושתיים |  |
| בעיות פתורות חלקית (פותרים) | הבעיה הרביעית של הילברט • החמישית (גליסון) • התשיעית (ארטין) • האחת-עשרה (הסה) • החמש-עשרה • השמונה-עשרה |  |
| בעיות פתוחות | הבעיה השישית של הילברט • השמינית • השתים עשרה • השש-עשרה • העשרים ושלוש |  |
בעיות המילניום של מכון קליי • בעיות לנדאו
| בעיות המילניום של מכון קליי |
| --- | --- | --- |
| הבעיות | השערת בירץ' וסווינרטון-דייר • השערת רימן • השערת פואנקרה (נפתרה) • השערת הודג' • משוואות נאוויה-סטוקס • P=NP • תורות יאנג-מילס |  |
| פותרים | גריגורי פרלמן (השערת פואנקרה) |  |
23 הבעיות של הילברט • בעיות לנדאו
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
פינק
ביוגרפיה > ילדותה

פינק נולדה באלקינס פארק, פנסילבניה, לג'יימס מור, חייל, וג'ודית קוגל, אחות. אביה היה קתולי ואמה יהודיה, ופעם התייחסה למוצאה האתני כ"אירית-גרמנית-ליטאית-יהודיה". היא גדלה בדוילאסטאון שבפנסילבניה. אביה ניגן בגיטרה ושר שירים עבורה, ומגיל צעיר חלמה להיות כוכבת רוק.
פינק לקחה שיעורי פיתוח קול והחלה להופיע במועדונים בגיל 14.
היא הושפעה מהאמנים: בט מידלר, ג'ניס ג'ופלין, סטיבן טיילר, מדונה, בילי ג'ואל, אינדיגו גריילס, דון מקליין, טופאק שאקור ונוטוריוס בי. איי. ג'יי.
ביוגרפיה > 1995–2000: תחילת הקריירה ו-Can't Take Me Home

בשנת 1995, בגיל 16, הצטרפה פינק ללהקת R&B בשם "Choice" שכללה שתי בנות נוספות. הלהקה הוציאה סינגל בשם, "Key to My Heart" אשר הופיע בפסקול הסרט "קאזאם" והבטיח לה חוזה הקלטות להפקת אלבום אשר לא יצא לפועל. ההרכב התפרק בשנת 1998.
באפריל 2000 הוציאה את אלבומה הראשון, "Can't Take Me Home", שזכה להצלחה גדולה. האלבום הגיע למעמד אלבום פלטינה כפול בארצות הברית, עם מכירות של 2 מיליון עותקים, ומכר בסך הכול בעולם 4 מיליון עותקים. שני הסינגלים מהאלבום, "There You Go" ו-"Most Girls", הפכו ללהיטים והגיעו לעשרת הגדולים במצעדי המכירות בארצות הברית.
ביוגרפיה > 2001–2002: M!ssundaztood

בשנת 2001 לקחה חלק בגרסה החדשה לשיר "Lady Marmalade לצידן של הראפרית ליל קים, זמרת הR&B, מיה, וזמרת הפופ, כריסטינה אגילרה, עבור הפסקול לסרט מולין רוז'. השיר הגיע למקום הראשון במצעדים רבים בעולם, זכה בפרס גראמי בקטגוריית "שיתוף הפעולה הטוב ביותר בפופ" ובפרס בטקס פרסי הווידאו-קליפים של MTV בקטגוריית ה"וידאו קליפ הטוב ביותר".
פינק החלה לעבוד עם לינדה פרי, הסולנית לשעבר של להקת Non Blondes 4. יחד, הם כתבו והפיקו את רוב השירים באלבום "M!ssundaztood", שיצא לאור על ידי חברת אריסטה רקורדס, בנובמבר 2001.
הסינגל הראשון מהאלבום, "Get the Party Started", אשר נכתב והופק על ידי פרי, הגיע לחמשת הגדולים בארצות הברית ובארצות נוספות. כמו כן זכה בשני פרסי MTV. הסינגלים "Don't Let Me Get Me"‏, "Just like a Pill" ו-"Family Portrait" הצליחו במצעדים והושמעו תכופות ברדיו. הצלחת הסינגלים הביאה את האלבום למעמד אלבום זהב ופלטינה ביותר מ-20 מדינות, עם מכירות של 13 מיליון עותקים ברחבי העולם
 והיה לאלבום השני במכירות בבריטניה באותה שנה.
"Missundaztood" ו-"Get the Party Started" היו מועמדים לפרסי גראמי בקטגוריות "אלבום הפופ הטוב ביותר" וביצוע הפופ הטוב ביותר לזמרת", בשנת 2003.
ביוגרפיה > 2003–2004: Try This

בתחילת שנת 2003 הוציאה פינק את הסינגל "Feel Good Time", ששימש כפסקול הסרט "המלאכיות של צ'רלי: בהילוך גבוה" וגם נתנה הופעת אורח בסרט.
השיר נכלל גם באלבומה השלישי, "Try This", אשר יצא לאור בנובמבר 2003. האלבום הגיע לעשרת הגדולים בארצות הברית, קנדה, אנגליה ואוסטרליה, אך המכירות היו נמוכות ממכירות האלבום הקודם עם 3 מיליון עותקים בכל העולם. הסינגל "Trouble", זכה בפרס גראמי (השני של פינק) בקטגוריית "ההופעה הטובה ביותר של אמנית במוזיקת הרוק", בשנת 2004. הסינגל "Feel Good Time" היה מועמד בקטגוריית "שיתוף הפעולה הטוב ביותר במוזיקת הפופ".
ביוגרפיה > 2006–2007: I'm Not Dead

אלבומה הרביעי, "I'm Not Dead", יצא לאור באפריל 2006 בהוצאת "LaFace Records". הסינגל הראשון, "Stupid Girls", הפך ללהיט וזיכה אותה בפרס טקס פרסי ה-MTV, ולמועמדות בפרס גראמי בקטגוריית "ההופעה הטובה ביותר של אמנית במוזיקת הפופ".
הסינגלים "Who Knew" ו-"U + Ur Hand" הצליחו באירופה ובארצות הברית. הסינגל הרביעי, "Nobody Knows", יצא לאור רק באירופה ובאוסטרליה. סינגל נוסף, "Dear Mr. President", הוא מכתב עבור נשיא ארצות הברית, ג'ורג' ווקר בוש. האלבום מכר 6.5 מיליון עותקים ברחבי העולם.
ביוגרפיה > 2008–2010: Funhouse

אלבומה החמישי של פינק יצא באוקטובר 2008. באוגוסט 2008 יצא הסינגל הראשון מהאלבום, "So What". השיר, שעסק בגירושיה מבעלה, הגיע למקום הראשון בארצות הברית בארבעה מצעדי בילבורד שונים, למקום הראשון במצעדים של עשר מדינות נוספות והפך לסינגל המצליח ביותר שלה. הוא זכה בפרס בטקס פרסי MTV בקטגוריית ה"וידאו קליפ הטוב ביותר".
סינגלים נוספים שיצאו מהאלבום: "Sober",‏ "Please Don't Leave Me" ‏,"Funhouse",‏ "I Don't Believe You",‏ "Bad Influence" ו-"Ave Mary A". האלבום מכר עד כה 7 מיליון עותקים בעולם.
ב-24 בפברואר 2009 החלה פינק את סיבוב ההופעות שלה בצרפת.
ב-2010 התארחה בשיר "Won't Back Down" מתוך אלבומו של אמינם, "Recovery".
בנובמבר 2010 הוציאה אלבום אוסף בשם Greatest Hits... So Far!!! שמתוכו יצאו הסינגלים "Raise Your Glass" שהגיע למקום הראשון בבילבורד. האלבום מכר עד כה 4 מיליון עותקים.

ו-"Fuckin' Perfect" אשר הגיע למקום השני
.
ביוגרפיה > 2012–2016: The Truth About Love

אלבומה השישי של פינק יצא לאור ב-14 בספטמבר 2012 על ידי חברת התקליטים "RCA Records" ומתוכו הוצאו לאור שישה סינגלים. הסינגל הראשון נקרא "‏(Blow Me (One Last Kiss", ואילו הסינגל השני, שנקרא "Try", הוא בלדה, אחת מתוך מספר לא מועט של בלדות שנמצאות באלבום. פינק ביצעה את ההופעה הראשונה שלה מאז שנת 2010 בטקס פרסי ה-VMA עם הסינגל הראשון של האלבום.
הקליפ לשיר יצא ב-26 ביולי 2012. הקליפ לסינגל השני מהאלבום יצא ב-11 באוקטובר 2012. בדיסק זה מתארחים מספר אמנים, וביניהם לילי אלן בשיר "True Love". הסינגל השלישי מהאלבום "Just Give Me a Reason", בשיתוף עם סולן להקת פאן נייט רוס, השתחרר ב-26 בפברואר 2013, אם כי הקליפ לשיר השתחרר מוקדם יותר ב-5 בפברואר 2013. השיר הפך ללהיט המצליח ביותר של פינק עד היום והגיע למקום הראשון בבילבורד ובעוד יותר מ-19 מדינות שונות. השיר זיכה את השניים בפרס VMA. הסינגל הרביעי מהאלבום הוא "True Love", והוא יצא ב-28 ביוני 2013, והקליפ לשיר יצא ב-30 ביוני 2013. השיר לא זכה לאותה הצלחה לה זכו שלושת הסינגלים הקודמים.
הסינגל החמישי מהאלבום הוא השיר "Walk of Shame", והוא יצא ב-25 בספטמבר 2013. בשל היעדר וידאו קליפ לשיר, השיר ספג כישלונות במצעדים, כאשר לא הצליח להיכנס למצעדי אירופה וארצות הברית. הסיגנל האחרון מהאלבום "Are We All We Are", יצא ב-31 באוקטובר 2013 וזכה לכישלון דומה לזה של הסינגל הקודם בשל היעדר וידאו קליפ. האלבום מכר עד כה 6 מיליון עותקים.
ב-15 באפריל 2016, היא נבחרה לשיר את שיר הנושא לסרט "אליס מבעד למראה"- "Just Like Fire".
ביוגרפיה > 2017–הווה: Beautiful Trauma

במהלך שנת 2017, יצא אלבומה השביעי של פינק, Beautiful Trauma. תחילה, הוציאה את הסינגל הראשון ממנו, "What About Us". הסינגל זכה להצלחה נאה במצעדים סביב רחבי העולם, וכבש את צמרת המצעד האוסטרלי. לאחר מכן הוציאה תמונה בערוצה של שיר אשר נושא את שם האלבום, "Beautiful Trauma".
בשנת 2023, במהלך מלחמת חרבות ברזל, הודיעה פינק שקיבלה מסרים מאיימים על כך שבהופעותיה נעשה שימוש בדגלים שצבעם כחול ולבן המתפרשים כתמיכה בישראל. אולם לפי הודעתה של פינק, השימוש בדגלים אינם לשם תמיכה באף גורם שהוא, מלבד הדגלים בצבעי הקשת. באותו זמן פינק הביעה תמיכה בישראל וגינתה את החמאס בפוסט שפרסמה באינסטגרם. לדבריה "חמאס הוא ארגון טרור המבקש להשמיד יהודים. חוץ מיהודים, הם גם רוצחים ומדכאים נשים, את הקהילה הלהט"בית ואת מתנגדי שלטון החמאס." בנוסף התייחסה לאירועים אנטי ישראלים בארצות הברית במילים "אף אחד לא יכול לחגוג רצח נשים וילדים. קריעה והסרת התמונות של הילדים החטופים היא לא אנושית."
ב-20 בנובמבר 2024, פינק סיימה סיבוב הופעות שכלל 128 מופעים במהלך שנה וחצי. סיבוב ההופעות כלל את סיבוב ה-Summer Carnival באצטדיונים ואת סיבובי Trustfall Tour ו-P!nk Live באולמות. במהלך סיבוב ההופעות הרוויחה פינק כ-693.8 מיליון דולר ומכרה מעל 4.8 מיליון כרטיסים.
חיים אישיים

פינק פגשה את קארי הארט, רוכב מוטוקרוס מקצועי, ב-2001. היא הציעה לו נישואים ב-2005 והזוג נישא כחצי שנה לאחר מכן בקוסטה ריקה. לאחר כשנתיים, בפברואר 2008, הזוג נפרד. לאחר הפרידה, הארט הופיע בווידאו קליפ לשיר "So What", העוסק בגירושי הזוג. בפברואר 2010 השניים חזרו לנהל מערכת יחסים, וביולי 2011 נולדה בתם וילו. בשנת 2016 נולד בנם ג'יימסון מון.
בראיון מ-2019 פינק סיפרה שבגיל 17 עברה הפלה טבעית לא רצויה, ושבהמשך עברה הפלות נוספות. היא סיפרה ש-"Happy", אחד מהשירים באלבום Hurts 2B Human מתייחס להפלה ולקושי שלה עם הגוף שלה בעקבות זאת: "Since I was 17, I've always hated my body / and it feels like my body's hated me."
פינק היא ביסקסואלית והצהירה על עצמה ככזו בריאיון ל-The News Of The World בשנת 2009.
פינק פעילה במספר פעילויות צדקה וארגונים, כגון PETA. כחלק מפעילותיה היא שלחה מכתב לנסיך ויליאם בו מתחה ביקורת על כך שצד שועלים, ומכתב נוסף למלכה אליזבת השנייה, במחאה על שימוש בפרווה אמיתית של דובים על ידי שומריה. פינק מגדירה את עצמה כצמחונית.
דיסקוגרפיה > אלבומי אולפן

2000: Can't Take Me Home
2001: M!ssundaztood
2004: Try This
2005: I'm Not Dead
2008: Funhouse
2012: The Truth About Love
2017: Beautiful Trauma
2019: Hurts 2B Human
2023: Trustfall
דיסקוגרפיה > אלבומים בהשתתפות

2014: .rose ave (בהשתתפות דאלאס גרין)
דיסקוגרפיה > אלבומים אחרים - אוספים

2007: Pink Box
2010: Greatest Hits... So Far!!!
2011: The Album Collection
2015: !The Albums... So Far
2019: Greatest Hits... So Far 2019!!!
2021: All I Know So Far: Setlist
דיסקוגרפיה > אלבומי DVD

2006: Pink: Live in Europe
2007: Live from Wembley Arena, London, England
2009: Funhouse Tour: Live in Australia
2011: Greatest Hits... So Far!!!
2013: The Truth About Love Tour: Live from Melbourne
הופעות > סיבובי הופעות

2002: Party Tour
2004: Try This Tour
2006–2007: I'm Not Dead Tour
2009: Funhouse Tour
2010: The Funhouse Summer Carnival
2013–2014: The Truth About Love Tour
2018–2019: Beautiful Trauma World Tour
2023–2024: Summer Carnival
2023–2024: Trustfall Tour
מרכז כיוונים

| --- | --- |


חזית המרכז, מאי 2023
 מידע כללי
 סוג:  מרכז צעירים, ארגון
 כתובת:  רחוב הציונות 4
 מיקום:  רובע הקריה ("הסיטי"),  אשדוד
 מדינה:  ישראל ישראל
 מנהל:  המרכז הראשי: אתי לוגסי טורקניץ  כיוונים בשכונה (רובע ו'): שלי קורסונסקי
 הקמה ובנייה
 תקופת הבנייה:  ?–2013
 תאריך פתיחה רשמי:  2013
 אדריכל:  גיל מינסטר
 מידות
 שטח:  1,400 מ"ר
 קומות:  1
 
 קואורדינטות:  31°47′16″N 34°38′31″E﻿ / ﻿31.787841766038°N 34.64185559233°E﻿ / 31.787841766038; 34.64185559233
 kivunim.co
  (למפת אשדוד מוגדלת) מרכז כיוונים(למפת אשדוד רגילה) מרכז כיוונים(למפת השפלה רגילה) מרכז כיוונים(למפת השפלה מוגדלת) מרכז כיוונים
 
מרכז כיוונים הוא מרכז צעירים ברובע הקריה ("הסיטי") באשדוד.
המרכז הוקם בשנת 2013 על ידי עיריית אשדוד במטרה לתת מענה לצורכי הצעירים בעיר (בגילאי 18 עד 35) בתחומים תעסוקה, מעורבות חברתית, עלייה, השכלה גבוהה, וגיוס לצה"ל. המרכז משמש כגוף מייעץ לעיריית אשדוד בכל הנוגע להתנהלות מול צעירי העיר. המרכז נבנה בתכנונו של גיל מינסטר.
באוקטובר 2021 המרכז ניצח בתחרות את מרכז הצעירים של ירושלים וזכה בפרס "מרכז הצעירים הטוב בישראל" בוועידת השלטון המקומי לחדשנות.
המרכז ממוקם ברחוב הציונות 4 במרכז רובע הקריה בעיר, ובסמיכות למרכז "צימר", לתחנה המרכזית ולקריית התרבות ע"ש צילקר. המרכז מפעיל בנוסף את שלוחת כיוונים בשכונה ברובע ו' הוותיק.
מנהלת המרכז היא אתי לוגסי טורקניץ.
סמליל מרכז כיוונים הראשון – החל ממאי 2022 נמצא בשימוש לצידו של הסמליל החדש
פעילות > מרחבי למידה וסטודנטים

המרכז מציע לסטודנטים תושבי העיר ללמוד במרחבי הלמידה השקטים בו, הכוללים ספרי עיון, חיבור אלחוטי לאינטרנט ושקעי חשמל. כמו כן, המרכז מאפשר הזמנה מראש של כיתות לימוד ללא תשלום. במהלך "תקופת המבחנים" (החופשה בין הסמסטרים בשנה האקדמית) המרכז נוהג להאריך את שעות הפעילות שלו עד ללילה כדי לתמוך בסטודנטים.
מרכז כיוונים תומך בסטודנטים גם כלכלית, ומעניק מלגות לסטודנטים בעיר ומממן קורסי הכנה לבחינה הפסיכומטרית, מסבסד דמי רישום ומעניק הכוונה במציאת תעסוקה במהלך ולאחר הלימודים לעידוד ההשכלה הגבוהה בעיר. המרכז מהווה גם יועץ לתלמידי תיכון בענייני לימודים אקדמיים במקביל ללימודים בבית הספר ומלווה אותם לתוכניות טרום-אקדמיות באוניברסיטה הפתוחה וכן למסלול העתודה האקדמית של צה"ל, תחת מדור המרכז לשירות משמעותי, שפעל בעבר במרכז העירוני לנוער ע"ש קופף.
פעילות > מרחבי למידה וסטודנטים > השכלת נוער

במרכז פועלות תוכניות השכלה לתלמידי חטיבת ביניים ותיכון, ביניהן תוכנית הסייבר הלאומית "מגשימים" של המרכז לחינוך סייבר, וכן קהילת "she codes;".
פעילות > האב אשדוד

במרץ 2021 הוקם האקסלרטור לחברות ההזנק "האב אשדוד" (HUB Ashdod או "HUB ASH") המציע ליזמים מאשדוד חלל עבודה משותף המעודד רישות עסקי ("נטוורקינג") עם יזמים וסטארטאפיסטים החברים באקסלרטור. האקסלרטור מופעל בידי מרכז כיוונים יחד עם עיריית אשדוד.
האב אשדוד מפעיל גם את "האביזנס" – חלל עבודה משותף הממוקם במרכז הראשי של כיוונים עבור צעירים עם עסקים ללא מקום פיזי (פרילנסרים). במקום נערכות הרצאות וסדנאות חינמיות לחברי המיזם ובתשלום סמלי לשאר התושבים. במרכז כיוונים ישנו גם חדר ישיבות מרכזי המסונף ל"האביזנס" מאז הקמתו ביולי 2022.
פעילות > אירועים > מוזיקה והלייבל "Kivunim Music"

בנובמבר 2020 החל אחראי תחום המוזיקה במרכז כיוונים, רז פרי, לארגן במרכז סשני הופעות אקוסטיים, אותם המרכז מפיק תחת הלייבל "Kivunim Music". מעלה לרשת, בהם מתארחים אמנים ומוזיקאים מקומיים. סדרת הסשנים הראשונה תחת הלייבל, שנקראה "Big Room", התארחו פרי, מתן פרץ, להקת "יוניסון" (Unison), קרן בן נעים, ליאור "הולידיי" קוגן ודניאל אמסלם. הסשנים בוצעו במבואת מבנה האודיטוריום של המרכז.
בפברואר 2021 החלו להיערך במרכז מופעי "טייני דסק" (אנ') – סגנון הופעה בסביבה משרדית או ביתית שנעשתה פופולרית במהלך מגפת הקורונה בארצות הברית. בסדרת הסשנים שנקראה "Tiny Room" התארחו פרי לינור שמשון, תהילה אוזן וחני טל. הסשנים בוצעו באחד מהחדרים הנטושים במרכז ליצירת אווירה אינטימית.
ביולי 2021 נערכה במרכז סדרת הסשנים "WILD ROOM". בסשנים התארחו הלהקות "7/23" ו-"LVFM", וכן יובל ניאזוב מלהקת "מבוא הדודאים", עמית רז והזמרת-יוצרת נרקיס. הסשנים בוצעו במרחב העבודה הראשי, לימים, של "האביזנס".
בדצמבר 2022 הלייבל ערך את סדרת הסשנים "Record Room" – הראשונה שבוצעה באולפן הקלטות מקצועי. בסדרה הופיעו עמית רז, פרד ("Fred"), אופק אביליה, גיא אמסלם ועידן רז.
החל מ-2023 נערכים ברחבת המרכז הנמצאת בינו לאודיטוריום "ערבי מחתרת" ביוזמתו של פרי – הם רצפי הופעות של מוזיקאי היפ-הופ מתחילים מהעיר.
פעילות > אירועים > קהילת הלהט"ב

מרכז כיוונים נוהג לארח אירועים של הקהילה הגאה בחודש הגאווה, ולקשט את המרכז ברוחו.
ביוני 2023, לקראת מצעד הגאווה העשירי שנערך באשדוד הפודקאסט "בקטע מקומי" שמרכז כיוונים היה שותף בהקמתו, הפיק את סדרת הראיונות "גאווה אשדודית" שאירחה את דמויות המפתח של הקהילה הגאה בעיר. כמו כן, היה זה מצעד הגאווה הראשון בעיר שנערך בשיתוף פעולה בין עיריית אשדוד, שנתמנה בה לראשונה רכז קהילת להט"ב – עם מרכז כיוונים, ובשיתוף המשרד לשוויון חברתי, תחום הנוער בעירייה וארגון "גאווה אשדודית".
פעילות > יוזמות חברתיות

בנובמבר 2022 הקים המרכז יחד עם תושב העיר, אורי מלול, את הפודקאסט "בקטע מקומי" לתיעוד סיפורים על אישים ומקומות מהעיר. פרקי הפודקאסט מחולקים לסדרות-משנה לפי נושא:
"קול המי ומי" – סיפוריהם של ברים מוכרים בעיר
"רחש מקומי" – מוזיקאים אשדודים
"אלקטרוניקאסט" – אמני מוזיקה אלקטרונית אשדודים
"קוד פתוח" בשיתוף "האב אשדוד" – יזמות טכנולוגית
"קול הדרך" – על זהות תושבי העיר שזכו להצלחה בקריירה
"גאווה אשדודית" – גאווה ויציאה מהארון בעיר
באפריל 2022 המרכז אירח, ביוזמתו של יניב קקון, את הבמה הפתוחה להרצאות "המטבחון" שארגנו בני נוער מהעיר.
המרכז מעניק מדי שנה את מלגת "בקטע מקומי" יחד עם מפעל הפיס ל-25 סטודנטים תושבי העיר במטרה לקדם בעולם היזמות.
בפברואר 2023 הופץ באשדוד בחינם מגזין הכיס האמנותי "ואקום", שנתן במה למאיירים, משוררים, צלמים ולמקומות בילוי נישתיים של בורגנים בעיר, בהם בתי קפה וברים. ביולי באותה השנה, מרכז כיוונים אישר כי הוא עומד מאחורי המגזין, שפורסם בתחילה בעילום שם המפיץ. בדצמבר באותה השנה, הפיץ המגזין את מהדורתו החמישית שעסקה בהנצחת חללי טבח שבעה באוקטובר. "ואקום" נערך בידי דוד ברקת ואורי מלול.
במהלך מלחמת חרבות ברזל באוקטובר 2023, נפתח במרכז חמ"ל סיוע אזרחי. כמו כן, המרכז יצא במיזם לתיעוד ניצולי הטבח במסיבת הטבע ליד רעים בפורמט של פודקאסט, הנקרא "בלוז פסיכדלי", המציג עדויות מולחנות כדי "להחיות את המוזיקה מהיום בו המוזיקה מתה".
גלריה

הרחבה – משמשת להתכנסות באירועים ולהופעות מוזיקליות
חדר הישיבות של HUB Ashdod
הגלריה – ממוקמת במבנה האודיטוריום
האודיטוריום
כיוונים בשכונה

מרכז כיוונים מפעיל שלוחה ב"בית העולה" על יד קאנטרי בית לברון ברובע ו' בעיר, בשם "כיוונים בשכונה", שהוקם בפברואר 2020 בהשקעה של 6 מיליון ש"ח ממשרד הבינוי השיכון ומרשת מכללות עתיד. מטרת השלוחה לשמש – בנוסף לצעירי העיר, שעבורם הוקם המרכז בקריה – לקידום ותיקי העיר המתגוררים בשכונות הצפוניות, ובעיקר ברבעים ו' ו-ג'. במרכז ישנה כיתת למידה גדולה ובה, בדומה למרחב הלימודים בכיוונים, ניתן לשהות וללמוד. גם שם נערכו סדנאות הדרכה.
מנהלת השלוחה היא שלי קורסונסקי.[דרוש מקור]